stanford-oval/wikipedia huggingface dataset:
Artie Shaw

Artie Shaw 1940.
Arthur Jacob Arshawsky eli Artie Shaw (23. toukokuuta 1910 – 30. joulukuuta 2004) oli yhdysvaltalainen jazzmuusikko. Hänet tunnetaan paitsi klarinetistina, säveltäjänä ja yhtyeenjohtajana, myös novellien ja omaelämäkerran kirjoittajana.
Shaw syntyi juutalaiseen sukuun New Yorkissa ja varttui New Havenissa, Connecticutissa. Hän aloitti saksofoninsoiton 13-vuotiaana ja siirtyi klarinettiin kolme vuotta myöhemmin; uransa varhaisessa vaiheessa hän soitti muun muassa Irving Aaronsonin yhtyeessä. Swingin ollessa suosionsa huipulla 1930-luvun lopussa Shawin big band tuli tunnetuksi hiteillään ”Begin the Beguine”, ”Stardust”, ”Back Bay Shuffle”, ”Moonglow”, ”Rosalie”, ”Frenesi” ja ”Summit Ridge Drive”.
Shawin yhtyeessä soittivat muiden muassa Buddy Rich ja Billie Holiday. Hän on yhdysvaltalaisen jazzmusiikin historian suurimpia nimiä, ja Duke Ellingtonin pitkäaikainen klarinetisti Barney Bigard nimesi hänet lempisoittajakseen. Shawin tuotanto on ajoittain kokeellista. Jazziin on esimerkiksi lisätty klassisen musiikin elementtejä jousitaustojen muodossa. Shaw ennätti kokeilla urallaan myös bebopia.
Toisen maailmansodan aikana hän oli Yhdysvaltain laivaston muusikkona. Näiden vuosien jälkeen Shaw irrotti yhtyeestään Gramercy Five -kvinteton, jonka kanssa hän esiintyi ja levytti useamman vuoden ennen vuotta 1954, jonka jälkeen eli pitkälti musiikkialalta vetäytyneenä. Hän sai vuonna 2004 elinikäisten saavutusten Grammy-palkinnon (Grammy Lifetime Achievement Award), mutta kuoli saman vuoden joulukuussa kärsittyään pitkään aikuistyypin diabeteksesta.
Shaw oli elämänsä aikana kahdeksan kertaa naimisissa, muun muassa Ava Gardnerin ja Lana Turnerin kanssa. Hänellä on tähti Hollywood Walk of Famella.
Aiheesta muualla

Wikimedia Commonsissa on kuvia tai muita tiedostoja aiheesta .
Artie Shawn muistokirjoitus Helsingin Sanomissa (vaatii tilauksen)
Asonele Kotu

Asonele Kotu on eteläafrikkalainen ohjelmistoyrittäjä. Hän on perustanut FemConnect-alustan, joka auttaa etenkin nuoria naisia kuukautisiin ja raskauden ehkäisyyn liittyvissä asioissa. Sen kautta voi päästä lääkärin tai terveydenhoitajan etävastaanotolle, ja tilata aiheeseen liittyviä tarvikkeita kotiin.
Vuonna 2019 FemConnect voitti Apps For Africa -kilpailun. BBC valitsi Kotun vuonna 2022 sadan vaikutusvaltaisen ja innostavan naisen listalle 100 Women.
Argentiinanlapasorsa

| Argentiinanlapasorsa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Lapasorsat Spatula
Laji::  platalea
Kaksiosainen nimi
 Spatula platalea  (Vieillot, 1816) 
Synonyymit
 Anas platalea 
Katso myös
   Argentiinanlapasorsa Wikispeciesissä   Argentiinanlapasorsa Commonsissa 
Infobox OKNimi-testi OKIUCN-testi OK: 
Anas platalea
Argentiinanlapasorsa (Spatula platalea) on eteläamerikkalainen sorsalintu.
Ulkonäkö

Argentiinanlapasorsa on suurehko sorsalintu, jolla on ruskeankirjava vartalo, harmaa pää ja musta, pinsettimäinen nokka. Pyrstö on mustavalkoinen.  Aikuinen lintu on 45–56 cm pitkä ja painaa 523–608 grammaa.
Levinneisyys

Argentiinanlapasorsaa tavataan laajalla alueella Etelä-Amerikassa: Argentiinan lisäksi Boliviassa, Brasiliassa, Chilessä, Paraguayssa, Perussa ja Uruguayssa.
Artur Boruc

| 0 | 1 | 2 |
| --- | --- | --- |

Henkilötiedot
Syntymäaika: 20. helmikuuta 1980 (ikä 44)
Syntymäpaikka: Siedlce, Puola
Pelipaikka: maalivahti
Pituus: 193 cm
Seura
Seura: Legia Varsova
Seurat
| Vuodet | Seura | O (M) |
| 1998–1999 1999–2005 2000 2005 2005–2010 2010–2012 2012–2015 2014–2015 2015– | Pogoń Siedlce Legia Varsova → Dolcan Ząbki (laina) → Celtic (laina) Celtic Fiorentina Southampton → Bournemouth (laina) Bournemouth | 12 (0) 69 (1) 16 (0) 9 (0) 153 (0) 62 (0) 49 (0) 37 (0) 79 (0) |
Maajoukkue
| 2004–2017 |  Puola | 65 (0) |
 Seurajoukkueuran tilastot kattavat vain kansalliset sarjat, päivitetty 17. tammikuuta 2020.  Maajoukkueuran tilastot päivitetty 17. tammikuuta 2020.
Artur Boruc (s. 20. helmikuuta 1980 Siedlce, Puola) on puolalainen jalkapalloilija. pelipaikaltaan maalivahti. 193 senttimetriä pitkä Boruc edustaa Puolan Ekstraklasassa pelaavaa Legia Varsovaa.
Ura

Boruc on edustanut uransa aikana Pogoń Siedlceä (1998–1999), Legia Varsovaa (1999–2005) ja Dolcan Ząbkia (2000, laina). Celticiä hän edusti vuodet 2005–2010, Fiorentinaa vuodet 2010–2012 ja Southamptonia 2012–2015. Kaudella 2014–2015 hän pelasi lainalla Bournemouthissa, jonne siirtyi pysyvällä siirrolla kesällä 2015.
Puolan maajoukkuessa Boruc debytoi vuonna 2004. Hän on pelannut 65 A-maaottelua ja pelasi MM-kisoissa 2006 sekä EM-kisoissa 2008. Hän oli varamaalivahtina EM-kisoissa 2016.
Ura > Meriitit pelaajana

Puolan mestaruus: 2002
Puolan Liigacup: 2002
Skotlannin mestaruus (3): 2006, 2007, 2008
Skotlannin Cup (2): 2005, 2007
Skotlannin Liigacup (2): 2006, 2009
Ashin Wirathu

Ashin Wirathu ("Herra Wirathu"), yleensä vain Wirathu (s. 1968) on tunnettu myanmarilainen buddhalaisten hengellinen johtaja ja kiihkeän kansallismielinen vaikuttaja.  Hän on 969-liikkeen hengellinen johtaja sekä Myanmaria ja buddhalaisuutta puolustavan Ma Ba Tha -liikkeen johtaja. Wirathun harjoittaman laajan rasistis-kiihkouskovaisen saarnaamisen on katsottu merkittävästi auttaneen nykyisä Myanmarin rohingyoihin kohdistuneita vainoja.
Wirathu

Wirathu liittyi 2000-luvulla vanhoillisbuddhalaiseen 969-liikkeeseen. Wirathu on kiihkeästi vastustanut islamia, jonka pelkää aikaa myöten valtaavan koko Myanmarin. Hallitus pidätti Wirathun vuonna 2003 kansan kiihotuksesta. Vuonna 2007 vapaana olleet buddhalaismunkit alkoivat osoittaa mieltään hallitusta vastaan.  Myanmarin demokratisoimisprosessin takia Wirathu pääsi vapaaksi vuonna 2011. Wirathu oli ylpeä siitä, että oli jyrkkä kovan linjan buddhalainen. Wirathu lietsoi tämän jälkeen vuonna 2012 alkaneita levottomuuksia, jotka johtivat suureen Rohinghya-kansan vainoon vuodesta 2013 alkaen. Wirathu levitti ideoitaan muun muassa Internetissä. Wirathu kiisti buddhalaisten muslimeita vastaan käyttämän väkivallan, tyytyen syyttämään muslimeja buddhalaisten vastaisesta väkivallasta. Myanmarin hallinto kielsi vuoden ajaksi Wirathua vuonna 2017 pitämästä saarnojaan.
Arturo Rivera Damas

Arturo Rivera Damas (30. syyskuuta 1923 – 26. marraskuuta 1994) oli elsalvadorilainen roomalaiskatolinen arkkipiispa. Hänet vihittiin salesiaanien papiksi 19. syyskuuta 1953 ja nimitettiin San Salvadorin vihkipiispaksi sekä Legian titulaaripiispaksi 30. heinäkuuta 1960. Piispaksi konsekroinnin suoritti 23. lokakuuta Luis Chávez y González, jota avustivat Pedro Arnoldo Aparicio y Quintanilla ja Rafael Valladares y Argumedo.
Rivera Damas sai 19. syyskuuta 1977 nimityksen Santiago de Marían piispaksi ja 28. helmikuuta 1983 San Salvadorin arkkipiispaksi. Hän osallistui Vatikaanin toiseen kirkolliskokoukseen ja kuoli 71-vuotiaana virassa.
Ark Bokhandel

| Ark Bokhandel |
| --- | --- |

Yritysmuoto:  osakeyhtiö
Perustettu:  2001
Toimitusjohtaja:  Stein Ove Gudmundsrud
Puheenjohtaja:  John Tørres Thuv
Toimiala:  Kirjojen vähittäiskauppa
Henkilöstö:  noin 1 000
Emoyhtiö:  Gyldendal
Kotisivu:  www.ark.no
Infobox OKVirheellinen NIMI-arvo: 
Ark Bokhandel on Norjan suurin kirjakauppaketju. Se kuuluu Gyldendal-konserniin. Vuonna 2019 Arkilla oli 151 liikettä Norjassa, ja niissä työskenteli hieman yli tuhat henkilöä.
Ark Bokhandelin liike Oslon Egertorgetilla.
Aiheesta muualla

Kuvia tai muita tiedostoja aiheesta Ark Bokhandel Wikimedia Commonsissa
Artturi Tienari

Artturi Tienari (31. lokakuuta 1907 Kuru – 26. huhtikuuta 1998 Helsinki) oli suomalainen poliitikko. Tienari toimi Suomen Kansanpuolueen kansanedustajana vuosina 1954–1957 edustaen Hämeen läänin pohjoista vaalipiiriä. Kunnallispolitiikassa Tienari toimi Pirkkalan kunnanvaltuuston ja -hallituksen sekä Tampereen kaupunginvaltuuston ja -hallituksen jäsenenä. Tienari toimi presidentin valitsijamiehenä vuonna 1968.
Tienari kirjoitti ylioppilaaksi 1928, valmistui filosofian kandidaatiksi 1934 ja filosofian maisteriksi 1935. Työelämässä Tienari toimi Pohjois-Hämeen suojeluskuntapiirin valistusohjaajana 1934–1944, Tampella Oy:n sosiaalijohtajana 1945–1972 sekä Tampella tänään -lehden päätoimittajana.
Tienarin vanhemmat olivat maanviljelijä ja taloustirehtööri Juho Kustaa Tienari ja Susanna Kovesjärvi. Tienarin puoliso vuodesta 1935 oli Kerttu Helena Haahti. Tienarille myönnettiin sosiaalineuvoksen arvonimi vuonna 1969. Sotilasarvoltaan Tienari oli majuri.
Teoksia

Tekojen aseveljeyttä: viisi vuotta vapaaehtoista asevelitoimintaa Tampereella 1940–1945. Johdannon kirjoittanut Lauri Santamäki. Helsinki: Otava, 1966.
Aiheesta muualla

Artturi Tienari : Kun ylimaalaiset vedättivät laivanmastoja Vaasaan, Aamulehti, 16.01.1938, nro 14, s. 17, Kansalliskirjaston digitaaliset aineistot
Ark Encounter

| Ark Encounter |
| --- | --- |

Sijainti:   Grantin piirikunta, Kentucky, Yhdysvallat
Omistaja:  Ark Encounter, LLC
Ylläpitäjä:  Answers in Genesis
Avattu:  7. heinäkuuta 2016
Toimintakausi:  vuoden ympäri
Kävijämäärä:  860 000 – 1 miljoona/vuosi
Pinta-ala:  n. 11 150 m²
Aiheesta muualla
Verkkosivut
 n • k • 
Ark Encounter on Nuoren Maan kreationismiin pohjautuva kristillinen teemapuisto, joka sijaitsee Grantin piirikunnassa Yhdysvaltain Kentuckyssa. Puiston keskipisteenä on suuri Nooan arkkia mukaileva puurakennus, jonka sisällä on erilaisia näyttelyitä, ravintoloita ja lahjapuoteja. Arkki on 155 metriä pitkä, 26 metriä leveä ja 16 metriä korkea.
Ark Encounteria ylläpitää kristillinen järjestö Answers in Genesis. Teemapuisto esittää näennäistieteellisiä kreationistisia kuvauksia universumin iästä, maapallon iästä sekä ihmisten ja ei-lentävien dinosaurusten yhteiselosta.
Puiston arvioitiin kasvattavan lähialueiden turismia niin paljon, että sille tarjosivat verokannustimia rakentamiseen kaupunki, piirikunta ja osavaltio. Ark Encounterin rekrytointia on kritisoitu syrjiväksi, sillä se palkkaa vain kristittyjä työntekijöitä, joiden täytyy todistaa uskovaisuutensa allekirjoittamalla sopimus.
Galleria

Arkki nähtynä tieltä
Nooaa esittävä hahmo
Yksi esittelyssä olevista eläimistä, karhu
Ihmisvilinää arkin käytävillä
Armas Hattara

Armas Hattara (ent. Helenius, 3. joulukuuta 1884 Helsinki – 17. toukokuuta 1951 Kokkola) oli suomalainen teatterinjohtaja, teatteriohjaaja ja näyttelijä.
Elämä ja ura

Hattara toimi alkujaan näyttelijänä useissa teattereissa. Hänen tunnetuin tulkintansa oli  August Strindbergin Isän nimirooli. Myöhemmin hattara toimi pitkään teatteriohjaajana ja -johtajana. Hattara toimi pitkään Kokkolan ja Valkeakosken työväennäyttämöiden johtajana ja ohjaajana, lisäksi hän vaikutti myös Oulussa ja Jyväskylässä. Hattara ohjasi myös New Yorkin amerikansuomalaista harrastajateatteria 1920-luvun vaihteessa.
Hattaran nuorin tytär oli tunnettu teatteri- ja elokuvanäyttelijä Pia Hattara, joka esiintyi ensimmäiset vuotensa isänsä johtamissa teattereissa. Hän oli Pia-tyttärensä syntymän aikaan vankilassa julkisen päihtyneenä olemisen vuoksi.
Hattaraa ei nähty lainkaan valkokankaalla. Hän kuoli 67 vuoden iässä vuonna 1951.
Arne Halonen

| Arne Halonen |
| --- | --- |
 Arne Halonen sisällissodan aikana 1918.
Henkilötiedot
Syntynyt: 9. marraskuuta 1898 Helsinki
Kuollut: 14. huhtikuuta 1986 (87 vuotta) Forssa
Ammatti:  toimittaja, opettaja
Arne (Aarne) Elias Kyllikki Halonen (9. marraskuuta 1898 Helsinki – 14. huhtikuuta 1986 Forssa) oli amerikansuomalainen toimittaja ja yliopisto-opettaja. Hän työskenteli 1920-luvulla useissa amerikansuomalaisissa työväenlehdissä ja toimi 1940-luvulta lähtien opettajana Minnesotan yliopistossa. Halonen tunnetaan myös vuonna 1928 toimittamastaan kirjasta Suomen luokkasota, joka oli ensimmäinen Suomen sisällissodan rintamatapahtumia punaisten näkökulmasta valaiseva kirja.
Elämä

Halosen vanhemmat olivat vahtimestari Herman Halonen ja Sofia Halonen. Hän opiskeli Helsingin suomalaisessa lyseossa, kunnes koulu keskeytyi sisällissodan käynnistyessä tammikuussa 1918. Helmikuusta lähtien Halonen työskenteli konttoriapulaisena Suomen kansanvaltuuskunnan rautatiehallituksessa. Huhtikuussa Halonen siirtyi punaisten hallinnon mukana Viipuriin. Kaupungin valtauksen jälkeen hän palasi Helsinkiin, ja joutui toukokuun alussa valkoisten vangiksi ilmiannon johdosta. Kesän ajan Halonen oli Hämeenlinnan vankileirillä, mutta välttyi lopulta syytteeltä, kun hänen katsottiin liittyneen punaisten palkkalistoille rutiköyhää perhettään elättääkseen.
Syksyllä 1918 Halonen suoritti ylioppilastutkinnon ja aloitti opinnot Helsingin yliopistossa. Vuonna 1920 Halonen muutti Yhdysvaltoihin, jonne hänen isoveljensä George Halonen oli siirtynyt jo 1910-luvun alussa. Halonen työskenteli aluksi Fitchburgissa ilmestyneen Raivaajan toimittajana ja myöhemmin kommunistisissa Työmies- ja Eteenpäin-lehdissä. Vuosikymmenen jälkipuoliskolla hän kuului Yhdysvaltain Suomalaisen Työväenjärjestön oppositioon. Vuonna 1928 Halonen erotettiin puolueesta ja Eteenpäin-lehden toimituksesta, minkä jälkeen hän siirtyi amerikansuomalaisten sosiaalidemokraattien riveihin.
1930-luvun alussa Halonen muutti Minneapolisiin, jossa hän työskenteli vakuutus- ja kiinteistöalalla sekä valtion virkamiehenä. Vuonna 1933 Halonen perusti osuustoimintaperiaatteella toimivan vakuutusyhtiön Cooperators' Life Association. Talvisodan aikana hän johti varainkeruuta Suomen hyväksi. Halonen oli organisoimassa Helping Hand to Finland -järjestöä sekä presidentti Herbert Hooverin perustaman Finnish Relief Fundin Minnesotan paikallisosastoa. Vuonna 1941 Halonen oli perustamassa Minneapolisin suomalais-amerikkalaista seuraa Finnish-American Society of Minneapolis.
Sotavuosina Halonen käynnisti myös Minnesotan yliopistossa suomen kielen kurssit ja suoritti vuonna 1945 Master of Arts -tutkinnon. Myöhemmin hän toimi yliopiston suomen ja valtio-opin opettajana vuosina 1950–1962. Halonen palasi Suomeen vuonna 1983 ja asettui Forssaan, jossa hän kuoli 87-vuotiaana elokuussa 1986.
Perhe

Arne Halosen puoliso oli Irene Halonen, joka toimi Minnesotassa muun muassa kuoronjohtajana.
Teoksia

Halonen, Arne (toim.): Suomen luokkasota : historiaa ja muistelmia.  Superior, WI:  Amerikan Suom. Sos. Kustannusliikkeiden Liitto, 1928.
Sulkanen, Elis ; Halonen, Arne: Kominternin politiikan vararikko.  Fitchburg, MA:  Raivaaja, 1930.
The Role of Finnish-Americans in the Political Labor Movement.  (Master's thesis)  Minneapolis, MN:  University of Minnesota, 1945.
Keijo Heikola

Keijo Kalevi Heikola (31. tammikuuta 1920 Turku – 10. marraskuuta 1988 Turku) oli suomalainen juristi. Hän oli Korkeimman oikeuden jäsen 1966–1972 ja Turun hovioikeuden presidentti 1972–1988.
Heikola valmistui ylioppilaaksi 1938, suoritti ylemmän oikeustutkinnon 1946 Helsingin yliopistossa, sai varatuomarin arvon 1948 ja toimi Turun hovioikeuden ylimääräisenä viskaalina 1946–1950 ja viskaalina 1950–1959. Samaan aikaan hän oli Asianajotoimisto Jaakkola & Piintilän asianajaja 1947–1959. Kanneviskaalina hän toimi 1959–1960 ja hovioikeuden jäsenenä 1960–1966. Keijola oli tuomioita koskevien säännösten uudistamistoimikunnan puheenjohtaja vuosina 1964–1966 ja nuorisorikoskomitean puheenjohtaja 1967–1970. Hän oli myös Auraprint Oy:n hallituksen puheenjohtaja.
Anita Kulcsár

| Mitalit> Maa:   Unkari.Naisten käsipallo. Olympialaiset  | Mitalit> Maa:   Unkari.Naisten käsipallo. Olympialaiset  | Mitalit> Maa:   Unkari.Naisten käsipallo. Olympialaiset  | Maa:   Unkari> Naisten käsipallo. |
| --- | --- | --- | --- |
|  Hopeaa | Sydney 2000 | käsipallo |  |
| MM-kilpailut  | MM-kilpailut  | MM-kilpailut  |  |
|  Hopeaa | Kroatia 2003 | käsipallo |  |
| EM-kilpailut  | EM-kilpailut  | EM-kilpailut  |  |
|  Kultaa | Romania 2000 | käsipallo |  |
|  Pronssia | Alankomaat 1998 | käsipallo |  |
|  Pronssia | Unkari 2004 | käsipallo |  |
Anita Kulcsár (2. lokakuuta 1976 Szerencs – 19. tammikuuta 2005 Velence, Fejér) oli  unkarilainen käsipalloilija ja olympiamitalisti.
Kulcsár kuului maajoukkueeseen, joka voitti olympiahopeaa vuoden 2000 kesäolympialaisissa Sydneyssä. Joukkueineen hän saavutti myös Euroopan-mestaruuden vuoden 2000 EM-kisoissa ja kaksi EM-pronssia (vuodet 1998 ja 2004). Hän oli mukana myös hopeaa voittaneessa maajoukkueessa Kroatiassa pidetyissä MM-kisoissa 2003. Ateenan kesäolympialaisissa 2004 Unkarin joukkue oli viides.
Kulcsár edusti urallaan Nyíregyházi Kölcseytä, Győri Graboplast ETO KC:tä ja Dunaferr NK:ta. Hän kuoli auto-onnettomuudessa 28-vuotiaana 19. tammikuuta 2005.
Saavutukset > Olympialaiset

Hopeaa Sydney 2000
Saavutukset > MM-kilpailut

Hopeaa Kroatia 2003
Saavutukset > EM-kilpailut

Kultaa Romania 2000
Pronssia Hollanti 1998
Pronssia Unkari 2004
Aiheesta muualla

Anita Kulcsár – Sports Reference LLC. (Arkistoitu – Internet Archive) (englanniksi)
Asopós (Boiotia)

| Asopós Ασωπός |
| --- | --- |
 Asopós-jokea lähellä Ágios Thomáksen kylää.
Alkulähde:  Kithairónas
Laskupaikka:  Eteläinen Euboianlahti  38°20′7″N, 23°44′28″E
Maat:  Kreikka
Pituus:  57 km
 Asopós-joki kartalla.
Asopós (kreik. Ασωπός) on joki, joka virtaa Keski-Kreikassa. Sen pituus on 57 kilometriä. Joki saa alkunsa Kithairónas-vuorelta. Se virtaa Thívan tasangolla ja ohittaa muun muassa Léfktran, Oinófytan, Sykáminon ja Oropóksen. Se laskee Eteläiseen Euboianlahteen Chalkoútsin kaupungin kohdalla.
Kreikkalaisessa mytologiassa joki yhdistyi Asopos-nimiseen joenjumalaan Sikyoniassa sijainneen samannimisen joen ohella.
Aiheesta muualla

Kuvia tai muita tiedostoja aiheesta Asopós Wikimedia Commonsissa
Arne Friedrich

| 0 | 1 | 2 |
| --- | --- | --- |
 Arne Friedrich vuonna 2014.
Henkilötiedot
Syntymäaika: 29. toukokuuta 1979 (ikä 45)
Syntymäpaikka:  Bad Oeynhausen, Nordrhein-Westfalen, Saksa
Pelipaikka: puolustaja
Pituus: 185 cm
Junioriseurat
1985–1987 1987–1992 1992–1995 1995–1999:  Bad Oeynhausen  TuS Lohe  SC Herford  FC Gütersloh  SC Verl
Seurat
| Vuodet | Seura | O (M) |
| 1999–2000 2000–2002 2002–2010 2010–2011 2012–2013 |  SC Verl  Arminia Bielefeld  Hertha BSC  Wolfsburg  Chicago Fire | 31 (0) 47 (1) 231 (13) 15 (0) 23 (1) |
Maajoukkue
| 2000–2001 2002 2002–2011 |  Saksa U-21  Saksa B  Saksa | 5 (0) 1 (0) 82 (1) |
 Seurajoukkueuran tilastot kattavat vain kansalliset sarjat, päivitetty 19. helmikuuta 2018.  Maajoukkueuran tilastot päivitetty 19. helmikuuta 2018.
Arne Friedrich (s. 29. toukokuuta 1979 Bad Oeynhausen, Nordrhein-Westfalen, Saksa) on saksalainen entinen jalkapalloilija ja nykyinen valmentaja.
Pelaajaura

Friedrich aloitti jalkapallouransa kuusivuotiaana FC Bad Oeynhausenissä vuonna 1985. Sen jälkeen hänen tiensä vei neljän joukkueen kautta Bundesliiga-seura DSC Arminia Bielefeldiin vuonna 2000. Hyvien otteiden ansiosta suuremmat saksalaisseurat kiinnostuivat hänestä vuonna 2002 ja hän siirtyi Hertha BSC:ään Berliinissä. Samana vuonna Friedrich sai kutsun myös maajoukkueeseen, jossa hän teki ensiesiintymisensä 21. elokuuta Bulgariaa vastaan. Kaudeksi 2010–2011 hän siirtyi VfL Wolfsburgiin.
Wolfsburgissa Friedrich pelasi ainoastaan 15 ottelua, kunnes siirtyi kaudeksi 2012–2013 MLS-liigan Chicago Fireen. Siellä hän pelasi 23 ottelua ja teki niissä yhden maalin. Friedrich lopetti uransa kesällä 2013.
Vuonna 2006 Friedrich valittiin edustamaan Saksan joukkuetta jalkapallon MM-kilpailuihin 2006. Hän pelasi vuonna 2011 päättyneellä maajoukkueurallaan 82 ottelua ja teki niissä yhden maalin.
Valmennusura

Friedrich aloitti valmentamisen vuonna 2014. Hän toimii Saksan alle 18-vuotiaiden maajoukkueen apuvalmentajana.
Aiheesta muualla

Kuvia tai muita tiedostoja aiheesta Arne Friedrich Wikimedia Commonsissa
Saksan joukkue – Jalkapallon EM-kilpailut 2004
1 Kahn |
2 Hinkel |
3 Friedrich |
4 Wörns |
5 Nowotny |
6 Baumann |
7 Schweinsteiger |
8 Hamann |
9 Bobic |
10 Kurányi |
11 Klose |
12 Lehmann |
13 Ballack |
14 Brdaric |
15 Kehl |
16 Jeremies |
17 Ziege |
18 Ernst |
19 Schneider |
20 Podolski |
21 Lahm |
22 Frings |
23 Hildebrand |
Valmentaja Völler
Saksan joukkue – Maanosaliittojen cup 2005
1 Kahn |
2 Hinkel |
3 Friedrich |
4 Huth |
5 Owomoyela |
6 Engelhardt |
7 Schweinsteiger |
8 Frings |
9 Hanke |
10 Deisler |
11 Brdarić |
12 Lehmann |
13 Ballack |
14 Asamoah |
15 Ernst |
16 Hitzlsperger |
17 Mertesacker |
18 Borowski |
19 Schneider |
20 Podolski |
21 Schulz |
22 Kurányi |
23 Hildebrand |
Valmentaja Klinsmann
Saksan joukkue – Jalkapallon MM-kilpailut 2006
1 Lehmann |
2 Jansen |
3 Friedrich |
4 Huth |
5 Kehl |
6 Nowotny |
7 Schweinsteiger |
8 Frings |
9 Hanke |
10 Neuville |
11 Klose |
12 Kahn |
13 Ballack |
14 Asamoah |
15 Hitzlsperger |
16 Lahm |
17 Mertesacker |
18 Borowski |
19 Schneider |
20 Podolski |
21 Metzelder |
22 Odonkor |
23 Hildebrand |
Valmentaja Klinsmann
Saksan joukkue – Jalkapallon EM-kilpailut 2008
1 Lehmann |
2 Jansen |
3 Friedrich |
4 Fritz |
5 Westermann |
6 Rolfes |
7 Schweinsteiger |
8 Frings |
9 Gómez |
10 Neuville |
11 Klose |
12 Enke |
13 Ballack |
14 Trochowski |
15 Hitzlsperger |
16 Lahm |
17 Mertesacker |
18 Borowski |
19 Odonkor |
20 Podolski |
21 Metzelder |
22 Kurányi |
23 Adler |
Valmentaja Löw
Saksan joukkue – Jalkapallon MM-kilpailut 2010
1 Neuer |
2 Jansen |
3 Friedrich |
4 Aogo |
5 Tasci |
6 Khedira |
7 Schweinsteiger |
8 Özil |
9 Kießling |
10 Podolski |
11 Klose |
12 Wiese |
13 Müller |
14 Badstuber |
15 Trochowski |
16 Lahm |
17 Mertesacker |
18 Kroos |
19 Cacau |
20 Boateng |
21 Marin |
22 Butt |
23 Gómez |
Valmentaja Löw
Asova-Syvašin kansallispuisto

| --- | --- |
Sijainti:  Hersonin alue, Ukraina
Pinta-ala:  525,827 km²
| --- | --- |
Tyyppi:  Kansallispuisto 
Perustettu:  1993
muokkaa - muokkaa wikitekstiä - muokkaa Wikidataa
Asova-Syvašin kansallispuisto (ukr. Азово-Сиваський національний природний парк, Azovo-Syvaskyi natsionalnyi pryrodnyi park) on kansallispuisto Ukrainan Hersonin alueella. Kansallispuisto sijaitsee Asovanmeren ja Syvašin välialueella. Vuonna 1993 perustetun kansallispuiston pinta-ala on 525,827 neliökilometriä.
Aiheesta muualla

Kuvia tai muita tiedostoja aiheesta Asova-Syvašin kansallispuisto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Азово-Сиваський національний природний парк
Käännös suomeksi
Ari Raunio

| Ari Raunio |
| --- | --- |
 Ari Raunio vuonna 2013.
Henkilötiedot
Kansalaisuus:  Suomi
Ari Raunio on suomalainen tietokirjailija, joka käsitellyt teoksissaan Suomen viime sotia. Raunio on sotilasarvoltaan everstiluutnantti.
Teokset

Sotatoimet (2004)
Jatkosodan hyökkäystaisteluja 1941 (2007)
Jatkosodan torjuntataisteluja 1942-44 (2008)
De militära operationerna (2008)
Talvisodan taisteluja (2010)
Ketunmetsästys

Ketunmetsästys on ketun metsästämistä metsästyskoiran avulla tai ilman koiraa. Ketun tavallisimpia metsästysmuotoja ovat jäljittäminen ajavalla koiralla, löytäminen luolakoiralla, jäljitys ilman koiraa, loukkupyynti ja pillitys.
Kettua metsästetään yleensä sen talviturkin takia, lihan ja tapporahan toivossa sekä haittaeläimenä.
Perinteinen ketunmetsästys eli kettujahti on joissain maissa edelleen harrastettu urheilu- tai ajanvietelaji.